|  |
| --- |
| Republika Hrvatska  Općinski sud u Vukovaru  Vukovar, Županijska 31  Ured predsjednika suda |

Broj: 7-Su-90/2021-3

Vukovar, 19. travnja 2021.

Sukladno članku 45. Zakona o državnim službenicima („Narodne novine“ br. 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17, 70/19 i 98/19) i članka 2. Uredbe o raspisivanju javnog natječaja i internog oglasa u državnoj službi („Narodne novine“ br. 78/17 i 89/19) uz prethodno odobrenje Ministarstva pravosuđa i uprave, Klasa: 119-02/21-04/86 Urbroj: 514-08-03-02-012/06-21-04 od 22. ožujka 2021., Općinski sud u Vukovaru raspisuje

**JAVNI NATJEČAJ**

za prijam u državnu službu na neodređeno vrijeme

URED PREDSJEDNIKA SUDA

- viši informatički referent- radno mjesto II. vrste -1 (izvršitelj)

Stručni uvjeti:

– završen preddiplomski sveučilišni studij ili stručni studij elektrotehnike, računarstva ili informatike u trajanju od najmanje tri (3) godine,

– jedna godina radnog iskustva na istim ili sličnim poslovima

– položen državni ispit.

Osim navedenih uvjeta, kandidati moraju ispunjavati i opće uvjete za prijam u državnu službu, koji su propisani odredbama članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

U državnu službu na radno mjesto višeg informatičkog referenta može biti primljena i osoba bez državnog ispita uz obvezu polaganja državnog ispita u roku od godine dana od dana početka rada u državnoj službi utvrđenog rješenjem o rasporedu na radno mjesto.

Na natječaj se mogu prijaviti osobe oba spola.

Službenici se primaju u državnu službu uz probni rad od 3 mjeseca.

U prijavi na javni natječaj navode se osobni podaci podnositelja prijave (ime, adresa stanovanja, broj telefona, odnosno mobitela, po mogućnosti e-mail adresa) i naziv radnog mjesta na koje se prijavljuje. Prijavu je potrebno vlastoručno potpisati.

Uz prijavu, kandidati/kinje su dužni priložiti:

– životopis

– dokaz o hrvatskom državljanstvu (presliku osobne iskaznice, vojne iskaznice, putovnice ili

domovnice)

– presliku diplome o stečenoj, a traženoj stručnoj spremi

– presliku radne knjižice odnosno elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje, uvjerenje poslodavca o radnom iskustvu na odgovarajućim poslovima i dr.

– presliku uvjerenja o položenom državnom ispitu ako je kandidat položio državni ispit.

Isprave se prilažu u neovjerenom presliku, a prije izbora kandidata predočit će se izvornik.

Rok za podnošenje prijava na javni natječaj je 8 dana od dana objave u "Narodnim novinama."

Prijave se podnose neposredno ili poštom na adresu: Općinski sud u Vukovaru,

32000 Vukovar, Županijska 31, s naznakom: "Prijava na javni natječaj".

Potpunom prijavom smatra se ona prijava koja sadrži sve podatke i priloge navedene u javnom natječaju.

Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku javnog natječaja.

Kandidati koji imaju pravo prednosti pri zapošljavanju prema posebnim propisima dužani su u prijavi na natječaj pozvati se na to pravo, odnosno priložiti svu propisanu dokumentaciju prema posebnom zakonu i imaju prednost u odnosu na ostale kandidate samo pod jednakim uvjetima.

Kandidat koji se poziva na pravo na prednost pri zapošljavanju prema članku 101. Zakona o pravima hrvatskih branitelja iz Domovinskog rata i članova njihovih obitelji ("Narodne novine" broj: 121/2017 i 98/2019), članku 48. f. Zakona o zaštiti civilnih i vojnih invalida rata ("Narodne novine" broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13 i 152/14), članku 22. Ustavnog zakona o pravima nacionalnih manjina („Narodne novine“ broj: 155/02, 47/10, 80/10 i 93/11) dužan je u prijavi na natječaj pozvati se na to pravo, te ima prednost u odnosu na ostale kandidate samo pod jednakim uvjetima.

Kandidat koji se poziva na pravo na prednost pri zapošljavanju prema članku 101. Zakona o pravima hrvatskih branitelja iz Domovinskog rata i članova njihovih obitelji ("Narodne novine" broj: 121/2017 i 98/2019) uz prijavu na natječaj, dužan/a je priložiti pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom dužna je uz prijavu na natječaj pored dokaza o ispunjavanju uvjeta, priložiti i dokaze o utvrđenom statusu osobe s invaliditetom.

Kandidat koji se poziva na prednost pri zapošljavanju sukladno članka 22. Ustavnog zakona o pravima nacionalnih manjina („Narodne novine“ broj: 155/02, 47/10, 80/10 i 93/11) uz prijavu na javni natječaj pored dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

Komisija za provedbu javnog natječaja koju imenuje predsjednica suda, provest će testiranje koje se sastoji od provjere znanja, sposobnosti i vještina kandidataa (pisani dio testiranja) i razgovora Komisije s kandidatima. Pisani dio testiranja se sastoji od provjere znanja, sposobnosti i vještina bitnih za obavljanje poslova radnog mjesta kandidata.

Kandidati koji ne budu ispunjavali formalne uvjete iz javnog natječaja neće se smatrati kandidatima prijavljenim na javni natječaj o čemu će biti pisano obaviješteni.

Ako kandidat ne pristupi testiranju, smatra se da je povukao prijavu na javni natječaj i više se ne smatra kandidatom prijavljenim na javni natječaj.

Javni natječaj će biti objavljen u "Narodnim novinama", na web-stranici Ministarstva pravosuđa i uprave ([www.mpu.gov.hr](http://www.mpu.gov.hr)) web stranici Općinskog suda u Vukovaru (sudovi.pravosudje.hr/osvu), te će o njemu biti obaviještena nadležna služba za zapošljavanje.

Pravni izvori za pripremu kandidata za testiranje i opis poslova biti će objavljeni na web stranici Općinskog suda u Vukovaru (sudovi.pravosudje.hr/osvu) istovremeno s objavom javnog natječaja.

Način testiranja te vrijeme i mjesto održavanja testiranja bit će objavljeni na web stranici Općinskog suda u Vukovaru (sudovi.pravosudje.hr/osvu), najmanje 5 dana prije dana određenog za testiranje.

Kandidat koji bude izabran pozvat će se da u primjerenom roku, a prije donošenja rješenja o prijmu dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta, te druge izvornike dokumenata o ispunjavanju formalnih uvjeta iz javnog natječaja uz upozorenje da se ne dostavljanje traženih isprava smatra odustajanjem od prijma u državnu službu.

Ako se na javni natječaj ne prijave osobe koje ispunjavaju propisane uvjete, odnosno ako prijavljeni kandidati ne zadovolje na testiranju, predsjednica suda obustaviti će postupak javnog natječaja.

O rezultatima izbora kandidati prijavljeni na javni natječaj biti će obaviješteni javnom objavom rješenja o prijmu u državnu službu izabranog kandidata/kinje na web stranici Ministarstva pravosuđa i uprave ([www.mpu.gov.hr](http://www.mpu.gov.hr)) i web stranici Općinskog suda u Vukovaru (sudovi.pravosudje.hr/osvu).

Dostava rješenja o prijmu svim kandidatima/kinjama smatra se obavljenom istekom osmog dana od dana javne objave rješenja na web stranici Ministarstva pravosuđa i uprave ([www.mpu.gov.hr](http://www.mpu.gov.hr))

**Općinski sud u Vukovaru**